വ്യാജ ബിരുദസര്ട്ടിഫിക്കറ്റ്: ഇടനിലക്കാരന് പിടിയില് നെടുമ്ബാശേരി: വിദ്യാര്ഥികള്ക്ക് വ്യാജ വിദ്യാഭ്യാസ സര്ട്ടിഫിക്കറ്റ് നിര്മിച്ച് നല്കിയ കേസില് ഇടനിലക്കാരന് പിടിയില്. പാലക്കാട് തൃത്താല കല്ലുങ്ങല്വളപ്പില് നഫ്സല് 38 ആണ് പിടിയിലായത്. 90,000 രൂപ വീതം വാങ്ങി രണ്ടു വിദ്യാര്ഥികള്ക്ക് മധുര കാമരാജ് യൂണിവേഴ്സിറ്റിയുടെ വ്യാജ ബിരുദ സര്ട്ടിഫിക്കറ്റും മഹാരാഷ്ട്രയില്നിന്നുള്ള പ്ലസ്ടു സര്ട്ടിഫിക്കറ്റും എത്തിച്ച് നല്കിയത് നഫ്സലാണ്. ലണ്ടനില് ഹോസ്റ്റല് മെസില് കുറച്ചുകാലം ജോലി ചെയ്ത ഇയാള് അവിടെവച്ച് പരിചയപ്പെട്ട ഹൈദരാബാദ് സ്വദേശിയില്നിന്നാണ് വ്യാജ സര്ട്ടിഫിക്കറ്റ് വാങ്ങിയത്. ഹൈദരാബാദില്നിന്ന് ഇയാള്ക്ക് കൊറിയര് വഴി വന്ന സര്ട്ടിഫിക്കറ്റുകള് വിദ്യാര്ഥികള്ക്ക് നേരിട്ട് കൈമാറുകയായിരുന്നു. 60,000 രൂപ ഹൈദരാബാദ് സ്വദേശിക്കും 30,000 രൂപ ഇയാള്ക്കുമായിരുന്നു. വിദ്യാര്ഥിള്ക്ക് സര്ട്ടിഫിക്കറ്റുകള് വേണമന്ന് ഒരു സുഹൃത്ത് വഴിയാണ് അറിഞ്ഞതെന്ന് പ്രതി പോലീസിനോട് പറഞ്ഞു. ഇയാളുടെ തൃത്താലയിലുള്ള വീട്ടിലും പ്രത്യേക അന്വേഷണ സംഘം പരിശോധന നടത്തി. യുകെയിലെ കിംഗ്സ്റ്റണ് യൂണിവേഴ്സിറ്റിയില് എംഎസ് സി ഇന്റര്നാഷണല് ബിസിനസ് മാനേജ്മെന്റ് സ്റ്റഡീസിന് ചേരുന്നതിനാണ് ഇയാള് വ്യാജ സര്ട്ടിഫിക്കറ്റ് തരപ്പെടുത്തി നല്കിയത്. ഇന്സ്പെക്ടര് പി.എം. ബൈജു, സബ് ഇന്സ്പെക്ടര് അനീഷ് കെ. ദാസ്, എസ് സിപിഒമാരായ നവീന് ദാസ്, ജിസ്മോന്, കുഞ്ഞുമോന് തുടങ്ങിയവരാണ് അന്വഷണ സംഘത്തിലുളളത്. അടുത്തടുത്ത ദിവസങ്ങളിലായി കൊച്ചി അന്താരാഷ്ട്ര വിമാനത്താവളം വഴി യുകെയിലേക്ക് പോകാനെത്തിയ ഏഴു വിദ്യാര്ഥികളെയാണ് വ്യാജ സര്ട്ടിഫിക്കറ്റുമായി നെടുമ്ബാശേരിയില് എമിഗ്രേഷന് വിഭാഗം പിടികൂടിയത്. അന്വേഷണം വ്യാപിപ്പിപ്പിച്ചിട്ടുണ്ടെന്നും കൂടുതല് പേര് ഉടന് പിടിയിലാകുമെന്നും എസ്പി കെ. കാര്ത്തിക് പറഞ്ഞു.